manelzaera: de març 2009\nSi una noia de 16 anys és madura per decidir avortar, per què no ho és per decidir el seu vot? Per què no pot conduir un cotxe?\nSé que aquesta argumentació, si no ho és, ratlla la demagògia però, igual és l'argumentació de la ministra quan desqualifica la gent que es manifesta contra la flexibilització de l'avortament.\nNo em considero ni de dretes, ni extremista, ni retrògrad però, l'avortament no és d'esquerres, sinó una opció que igual que té partidaris, té detractors. I jo, d'entrada, en sóc detractor però, cal tenir en compte particularitats i també respectar que altres pensin diferent. Ara bé, com indico al principi, la possibilitat que una noia de 16 anys decideixi avortar sense consultar amb els pares em sembla incongruent amb el fet que per a altres coses se la consideri poc madura, com per exemple, per votar. I penso que és molt més important la decisió d'avortar o no que no pas la de qui es desitja que governi.\nEscrit per Unknown a 31.3.09 4 comentaris Enllaços que hi fan referència\nEl pacte entre PSE i PP al País Basc inclou la llibertat d'elecció de la llengua d'escolarització dels fills. A més, els defensors de la pluralitat i de la no ingerència en els mitjans de comunicació, pacten la línia editorial d'Euskal Telebista. Si això és una cosa que es pot suposar que fan tots els governs, la llibertat d'elecció de llengua vehicular és un pas enrere. La llengua castellana no està en perill enlloc d'Espanya i, pensar que l'escolarització en eusquera és un fet negatiu per als fills és un error. Exagerant podríem comparar-ho amb els que volen l'ensenyament creacionista per als seus fills, enfront dels que, sense perjudici de la religió, accepten la ciència hereva de la teoria darwiniana.\nCompte, que si el PSOE ha acceptat aquest pas negatiu per a l'eusquera, no crec que el seu pensament sigui gaire diferent per al català. El seu problema és que difícilment veig un pacte PSC-PP a Catalunya. Però, qui sap...\nEscrit per Unknown a 31.3.09 2 comentaris Enllaços que hi fan referència\nEtiquetes: llengua, País Basc, política\nEl bloc oficial de Gmail anuncia que Gmail Labs es pot utilitzar ja en altres llengües que no sigui únicament l'anglès. Això vol dir que es poden utilitzar i configurar les diferents característiques de Gmail Labs en català, per exemple, com es pot veure a la imatge.\nEscrit per Unknown a 31.3.09 0 comentaris Enllaços que hi fan referència\nEtiquetes: Gmail, Gmail Labs, google\nEscrit per Unknown a 30.3.09 0 comentaris Enllaços que hi fan referència\nEscrit per Unknown a 26.3.09 0 comentaris Enllaços que hi fan referència\nNotícies de mitja nit. Imatges de França amb la indignació al carrer dels treballadors perquè són les principals víctimes d'una crisi que no han causat, i veuen que alguns dels culpables de la crisi s'embutxaquen dinerals en primers i altres conceptes. No sé si la revolta és puntual o si es generalitzarà però, aquesta crisi és una mostra que el sistema capitalista el defensen molts mentre els beneficia, i quan s'equivoquen invertint, quan el sistema funciona però, no al seu favor, a les hores corren a demanar ajudes, ajudes que no es pot assegurar que repercuteixin en els treballadors que poden anar al carrer o en les persones i empreses que esperen crèdits, etc.\nÉs normal que la gent se n'atipi.\nEtiquetes: crisi, economia, França\nArtur Mas demana fermesa en la negociació del finançament i apunta al concert econòmic si no s'aconsegueix un acord satisfactori. Venint de qui vénen les declaracions cal prendre-se-les amb escepticisme. Si bé el PSOE i el PSC han demostrat que es parla molt de federalisme, de pluralisme, de complir l'Estatut, i que després ja en parlarem, Artur Mas i CiU per extensió, han demostrat al llarg dels anys que també parlen molt però, que sempre acaben rebaixant les espectatives generades. La gran rebaixa va ser amb l'Estatut actual, amb el gran enrenou que es va viure per poder-lo aprovar a Catalunya i amb les retallades que va facilitar la foto de la Moncloa a Madrid.\nNo vull que aquesta reflexió sembli un argument de manual del tripartit. Simplement penso que com ciutadà, el desengany amb el govern català i l'espanyol, no és suficient per creure que Mas, que ja ha fet el contrari que ha predicat altres vegades, ara sigui tan exigent com pretén semblar.\nEscrit per Unknown a 25.3.09 0 comentaris Enllaços que hi fan referència\nEtiquetes: Catalunya, Estatut, finançament, política\nHe creat un mapa amb alguns dels llocs -amb la ubicació aproximada- on es pot veure la cura que es té en la senyalització de les obres i en la suposada millora del ferm de la C-12 que pretenen aquestes. No hi són totes però, crec que són un exemple de com en una carretera ja s'acumulen prou situacions que haurien de corregir-se.\nEtiquetes: obres, Terres de l'Ebre, trànsit\nEl títol de l'apunt no fa referència al procés de Bolonya en sí, sinó a la vaga de fam que un estudiant està fent des de fa gairebé un mes per protestar-hi. La setmana passada la premsa informava que perillava la seva salut si s'allargava la situació de vaga de fam durant més temps. Hi ha qui aplaudeix la mesura i culpa el sistema per la vaga de fam. Penso que, malgrat que és molt valenta la postura, també és una postura que dóna massa importància a Bolonya. La problemàtica que representa és per fer una vaga de fam, per arriscar la salut, per arriscar la vida? Per què no l'animen les seves persones properes, qui aplaudeix la seva forma de protesta, a abandonar? Que potser se sumaran totes aquestes persones a fer vaga de fam i arribar a límits perillosos? Una mica de sensatesa si us plau. Cal relativitzar el problema. Tot fos com Bolonya de greu.\nEscrit per Unknown a 24.3.09 0 comentaris Enllaços que hi fan referència\nEtiquetes: Bolonya, educació, universitat, vaga\nSegons el sondeig publicat aquest cap de setmana per El Periódico de Catalunya, el tripartit no sumaria per governar en cas de celebrar-se eleccions. Artur Mas queda per davant de José Montilla com persona preferida per presidir el govern de la Generalitat. Tot plegat potser no ens ha d'estranyar. El tripartit continua donant la sensació d'estar improvisant contínuament, incapaç de plantar cara al govern de Madrid. S'acumula la crisi, les protestes contra la reforma educativa, contra Bolonya, l'actuació dels Mossos, i anem sumant. Les coses ben fetes queden ocultes per les mal fetes, o no prou ben explicades. No em vull posicionar sobre si hi ha més coses ben fetes que mal fetes.\nAl davant el tripartit es troba amb un Artur Mas renovat, que cada dia té més esperances de governar, un Artur Mas que ara ja no reclama el govern que es creia seu per haver tret més escons a les eleccions, un Artur Mas que proposa solucions -estiguem o no d'acord amb elles-. La imatge endreçada de Mas contra la imatge desendreçada del tripartit.\nSi les properes eleccions el tripartit no suma, crec que serà fruit de l'esforç per fracassar que han estat fent des de que Maragall va arribar al govern, passant per l'actual legislatura, la de Montilla.\nEn Víctor Pàmies publica un apunt al seu bloc Raons que rimen referent a la publicació de termes normalitzats en una nova resolució del Consell Supervisor del Termcat. Un d'ells l'hem conegut les darreres setmanes, per la seva relació amb els blocs. Es tracta del terme apunt, per referir-se a l'anglès post, i l'acció de fer un apunt per referir-se a to post.\nLa llista de termes inclou també giny, per referir-se a gadget, widget o desktop widget, paraules molt presents en els entorns gràfics dels sistemes operatius actuals o en els entorns dels serveis que es proporcionen a la xarxa (iGoogle, Netvibes, Blogger,...). M'ha sobtat però, trobar-me classificat dins de l'apartat de videojocs termes com arbre, arbre binari, arbre BSP, arbre k-dimensional, arbre octal, arbre quaternari, escalat, fotogrames per segon, interpolació, programari descatalogat, versió candidata, i altres que no poso per no fer-ho més llarg, no perquè discrepi de la terminologia sinó perquè molts es poden englobar dins de l'apartat d'Informàtica o de Matemàtiques per exemple, doncs tenen un significat més genèric i aquí sembla que siguin específics dels videojocs.\nLa resolució es pot consultar aquí en format PDF.\nEscrit per Unknown a 20.3.09 0 comentaris Enllaços que hi fan referència\nEtiquetes: català, llengua, Termcat, termes\nEtiquetes: humor, manifestacions, Polònia\nNo sé si ha de dimitir el conseller Saura, o si ha de dimitir algun altre càrrec subordinat però, vistes les imatges és lògic que es demani l'assumpció de responsabilitats. D'una banda, la violència fora de lloc que s'evidencia en aquest video i en altres vistos a la televisió, i de l'altra segons apuntaven ahir al Telenotícies, la manca d'identificació dels policies, que impedia una posterior denúncia en cas de maltractaments. Tot plegat indignant. Accions com aquestes danyen moltíssim la imatge d'uns professionals que vetllen per la nostra seguretat i si cal arrisquen la seva vida per garantir-la.\nEtiquetes: educació, violència\nGmail afegeix una nova funcionalitat a Gmail Labs -heu de tenir Gmail en anglès-. Es tracta de la possibilitat de desfer l'enviament d'un missatge. Aquesta és una opció útil per evitar enviar un missatge dos cops, com per exemple, quan s'envia un missatge i s'oblida adjuntar el fitxer corresponent.\nL'acció de desfer només és vàlida si el missatge no s'ha enviat. És evident que un cop el servidor de Gmail ha enviat el missatge, no es pot evitar que el servidor receptor el rebi. Segons indica el bloc de Gmail, el missatge es manté sense enviar durant 5 segons, temps del qual es disposa per desfer l'acció.\nMés al bloc de Gmail.\nLes protestes contra el procés de convergència amb Europa en educació universitària són notícies aquests dies. Els estudiants ja fa mesos que van intensificar les protestes contra el procés de Bolonya. Ahir, el desallotjament del rectorat de la UB va desencadenar una jornada tensa a la capital catalana. Discrepo de les formes de protesta i d'alguns dels arguments de la protesta però, crec també que el procés d'implantació de l'Espai Bolonya s'ha fet de forma nefasta. Mal explicat, amb indefinicions encara avui -què passarà amb l'enginyeria en Informàtica finalment, per exemple?-, i amb una sensació que anem enrere quant a preparació al final de les carreres inevitable.\nAhir vam veure els Mossos carregant contra la gent que es manifestava. Alguns amb violència, altres no. Tots podien rebre. Periodistes, vianants i manifestants, víctimes d'una violència inacceptable. Ahir a la televisió vaig veure com passava gent per davant dels Mossos, sense que els tiressin res ni els agredissin, i com s'emportaven un cop de porra, de regal, com si en comptes de controlar manifestants fossin pastors que fan moure el ramat d'un lloc cap a l'altre. El conseller Saura ha d'explicar-se.\nAvui llegeixo que un estudiant en vaga de fam pot patir lesions irreversibles si continua la seva acció de protesta contra Bolonya. Algú li hauria de fer veure que, per molt en desacord que hi estigui, cal relativitzar el problema, perquè el canvi en el sistema universitari no és tan important com per posar en perill la pròpia salut, la pròpia vida. Aquells que l'animen, aquells que se solidaritzen, fóra bo que comencessin a dir-li que ho deixi anar.\nEscrit per Unknown a 19.3.09 2 comentaris Enllaços que hi fan referència\nEtiquetes: Bolonya, educació, manifestacions\nAnem sumant termes a l'operació. Tenim la mala senyalització de l'eix de l'Ebre -almenys entre Amposta i Tortosa-, barrejant amb un criteri poc clar els senyals habituals i els d'obres. Senyals tapats que no haurien d'estar-ho i altres sense tapar quan sí que ho haurien.\nEl següent terme es correspon a l'obra realitzada. Entre Vinallop i Amposta s'han posat pedaços a la via. Fa pocs anys es va fer la mateixa actuació entre Vinallop i Tortosa, quedant força bé. Van "retallar" el paviment i es va reomplir deixant-lo al mateix nivell que la resta de via. Ara però, no ha estat així, els pedaços de quitrà que s'han posat no estan al mateix nivell i fan que una carretera per on es podia anar prou còmode, estigui plena de trams on el vehicle puja i baixa. No és que sigui una incomoditat extrema però, una via es millora, no s'empitjora. Potser en part ja estàvem bé, vist el resultat.\nI, si us plau, que algú es dediqui a revisar els senyals...\nEscrit per Unknown a 19.3.09 0 comentaris Enllaços que hi fan referència\nEtiquetes: senyals, trànsit\nYouTube, Picasa, Flickr i Yelp dins del xat de Gmail\nGmail Labs inclou una nova característica. Permet la vista prèvia de videos de Youtube, imatges de Picasa o Flickr i recomanacions de Yelp, dins de les converses del xat. Per activar-ho, com sempre, cal que tingueu Gmail en anglès i aneu a la pestanya Labs de la configuració.\nHo explica el bloc de Gmail.\nEscrit per Unknown a 19.3.09 1 comentaris Enllaços que hi fan referència\nEtiquetes: Gmail, google\nA la ràdio hi ha una empresa que, després d'intentar vendre't el seu producte finalitza la falca amb por "si no consumim, tots a l'atur". El consum, segons ens diuen, és allò que farà que l'economia millori. El consum però, depèn dels sous, que es volen congelar i fins i tot reduir. També depèn de la concessió de crèdits, un altre obstacle amb què es troba la gent. Bancs i caixes, que fins no fa tant no es miraven gaire per donar crèdits, ara són més prudents. Hipocresia, cinisme, no sé com dir-li-ho. En part els veig com un dels grans culpables del problema.\nPer reactivar l'economia l'Estat injecta diners a les entitats financeres, i ajuda empreses d'automoció. Tot molt bé. Economistes com en Xavier Sala Martín critiquen algunes de les mesures per la contradicció que en un sistema capitalista només es fa bo el sistema quan les coses van bé i, quan van malament es reclamen ajudes en comptes d'assumir les conseqüències. A més d'aquestes crítiques, des del punt de vista d'algú que cada més ha de fer front a diferents pagaments fixos, les ajudes són injustes. Tanta necessitat pot tenir una empresa d'assegurar-se millor futur com una persona d'alleugerir els seus problemes econòmics però, pobre de tut que no paguis, que ja t'ho explicaran.\nHe escoltat Artur Mas a la ràdio, al Cafè de la República. He de confessar que completament en desacord amb les seves propostes sobre la situació econòmica no hi estic -parèntesi referent a la conferència d'ahir-. També estic d'acord amb l'opinió que li mereix el Govern, o millor dit el PSC, sobre l'incompliment descarat de l'Estatut per part del govern espanyol quant a finançament, enfront de l'acord complint terminis sobre el deute de l'Estat amb Andalusia fet públic ahir.\nEl govern català té un conseller que de vegades sembla rebel per les declaracions radicals sobre el finançament, el conseller Castells. Aquest conseller però, acaba sent desautoritzat pel govern, per consellers del seu partit concretament. Des del PSC repetidament es fan declaracions sobre la postura que s'adoptarà si no s'arriba a l'acord en determinada data. S'ha vist, com ha recordat Artur Mas a la ràdio, que aquestes amenaces no serveixen de res. L'enèssima advertència la llegeixo en aquests moments. Miquel Iceta diu que l'acord de finançament no ha d'aconseguir-se més tard de l'estiu. En aquestes declaracions però, s'accepta que també depèn del govern que s'aconsegueixi l'acord. Per tant, tornem a tenir declaracions gratuïtes, de cara a la galeria.\nEl dia que un partit com el PSC actuï plantant-se quan calgui davant del PSOE, aleshores podré dir chapeau. Mentrestant, només confirma la idea que els partits primer pensen en ells i després en la societat a la qual representen.\nEscrit per Unknown a 17.3.09 1 comentaris Enllaços que hi fan referència\nAvui El Punt informa sobre le memòria anual de la Policia Local d'Amposta. Segons aquesta memòria, el 40% de conductors no respecten els límits de velocitat dins del tram urbà. El Punt també destaca que hi ha nombrosos casos de vehicles mal estacionats.\nLa notícia m'ha recordat els cotxes enganxats a la paret, dal de la vorera, al carrer de mons pares, o un cas d'ahir. Arribo a casa i em trobo un cotxe aparcat tapant tota la porta del garatge. El carrer no permet la circulació de vehicles, per començar. La persona que havia deixat el vehicle ni es va immutar, fins que vaig tornar a sortir de casa i vaig anar a preguntar de qui era el cotxe. Es va aixecar de seguida i em va donar excuses de quants de cotxes hi havia al carrer paral·lel quan va arribar, i que per això hi havia aparcat. Comoditat versus respecte de les indicacions dels senyals, o respecte pels altres, segons com es miri. Allò més bo és que la persona va marxar emprenyada perquè li havia dit que treiés el cotxe d'allí -crec que li vaig dir educadament-. És el segon cop que m'ho fan. Un altre dia va ser una altra persona que havia deixat cotxe i remolc tapant tota la façana mentres anava a fer el cafè.\nNo només toca el nas que mentres tu cerques lloc per aparcar, encara que sigui lluny, altres no es molestin ni a intentar-ho, posant cotxes sobre passos de vianants, sobre voreres, davant de guals,... sinó que també molesta que encara que no tinguin raó s'enfadin quan els dius alguna cosa. I no és cosa d'edat, és cosa de les persones, perquè això passa amb gent jove i gent mes gran. El civisme i l'incivisme són patrimoni de tots.\nEscrit per Unknown a 17.3.09 0 comentaris Enllaços que hi fan referència\nEtiquetes: Amposta, civisme, incivisme, trànsit\nArtur Mas va fer ahir una conferència molt comentada, sobre les mesures que proposa per fer front a la crisi. En general els economistes són prudents i no proposen cap recepta per fer-hi front però, des del món polític això és inevitable. Els titulars que fan referència a la conferència d'Artur Mas, la qual he llegit per sobre, destaquen que Mas proposa la contenció o el sacrifici salarial, la reducció de la pressió fiscal, el foment dels contractes indefinits i l'abaratiment de l'acomiadament.\nA mi -ja em perdonarà el senyor Mas- que es proposi el foment dels contractes indefinits però, que s'abarateixi l'acomiadament -via fiscal- quan l'empresari digui que ha de reduir personal, em sembla equivalent a crear un nou concepte de contracte indefinit que, en realitat no és indefinit sinó, fins que l'empresari cregui. Posant-li econòmicament més fàcil acomiadar treballadors podem dubtar que sigui una mesura beneficiosa. De la mateixa manera, després d'un bon grapat d'anys que la gent treballadora es queixa de la pèrdua de poder adquisitiu, em sembla que demanar sacrifici salarial és demanar molt. Pot donar exemple Artur Mas abaixant-se el sou si arriba a president de la Generalitat. Ara bé, estic segur que a final de mes no patirà, com que estic segur que no pateix ara. Per tant, el seu punt de vista potser no és del tot realista amb l'afectació que poden tenir les seves propostes.\nDins de la conferència hi ha un apartat de crítica pel desenvolupament que ha hagut fins ara. Construcció sense control, viure per sobre de les nostres possibilitats. No puc més que recordar-me de quan el PP es queixa de la crisi, com si ells no hi tinguessin cap relació. El PP al País Valencià i a Múrcia ha explotat un model de desenvolupament basat en la construcció i el turisme, sectors que ara perjudiquen de forma important l'economia per la davallada que han tingut. A Catalunya CiU -igual que altres partits- és partícep del foment del desenvolupament basat en la construcció, doncs en els ajuntaments on ha governat, no ha estat la seva una política de frenada al creixement urbanístic sense mesura i fora de lògica. Ans al contrari, a la mínima crítica s'ha utilitzat l'argument dels llocs de treball, del desenvolupament econòmic que significa la construcció, del turisme de qualitat, etc. És per això que no puc evitar llegir-me la conferència de Mas amb un alt grau d'escepticisme.\nEtiquetes: Catalunya, crisi, economia, política\nAssabentar-se que Andalusia ha arribat en un acord de finançament amb el govern espanyol, dins del termini marcat pel seu nou Estatut, i veure que Catalunya ha sobrepassat de llarg el termini i, encara sembla que no es veu el final de la negociació, és frustrant. Frustrant perquè sembla que Catalunya no té força a Madrid -malgrat l'èxit del PSC a les eleccions espanyoles-, frustrant perquè el Zapatero federalista i amb una mentalitat més oberta ha desaparegut. Estan els socialistes començant el camí per perdre les eleccions catalanes, està Zapatero començant a perdre les futures eleccions espanyoles? No seria estrany.\nEtiquetes: Andalusia, Catalunya, finançament, política\nEn el moment en què es publica aquesta entrada probablement estigui participant amb La Lira Ampostina en l'homenatge que avui se li fa a Josep Parrot. Josep Parrot és una persona conegudíssima a Amposta. A la ràdio, a la tele -quan hi havia televisió municipal-, a la revista Amposta, l'hem pogut seguir durant anys -jo, de tota la vida-. El recordo presentant els concerts de La Lira, fent els programes de ràdio, recitant "El lloro, el moro, el mico i el senyor de Puerto Rico"; recordo les contraportades de la Revista Amposta presentant-nos cada número un ampostí o ampostina, deixant petjada així en la història de la nostra ciutat; recordo el programa de la televisió local "Conegudíssims", on cada dia entrevistava alguna persona de la ciutat i en repassava la vida -amb carinyo recordo quan va entrevistar mon iaio, Pepe de Llaó-. El recordo de menut, quan passava per casa i ens mostrava el catàleg de la nova enciclopèdia que havia sortit. O el recordo quan li portava algun llibre per enquadenar.\nAvui Parrot, com el coneixem, és el protagonista per un cop, ell que sempre ha fet protagonistes els altres. Em sumo, amb aquest escrit, a l'homenatge que es mereix.\nEscrit per Unknown a 14.3.09 0 comentaris Enllaços que hi fan referència\nEtiquetes: Amposta, La Lira Ampostina, Parrot\nAvui se celebra arreu del món el dia del nombre PI. Avui, 14 de març, 3-14 per als anglosaxons, a la 1:59 del matí (o de la tarda), és la data assenyalada. Si ajuntem data i hora tenim 3,14159, el nombre PI amb els seus primers 5 decimals. Com sabeu el nombre PI és un nombre irracional, que el coneixem aviat en la nostra vida, de seguida que comencem a parlar de circumferències i càlculs sobre elles. Depenent de per on continuem la nostra vida, la nostra formació, PI serà un nombre que no ens abandonarà.\nNo he pogut evitar referir-me avui a un article sobre PI que va escriure el meu amic saturno en el seu bloc BANANA Republic, sobre l'origen del nombre PI. Us el recomano. I també us recomano llegir sobre PI un apunt de Microsiervos on es diu que tots els números estan en PI, és a dir, que qualsevol número, qualsevol seqüència de dígits, es pot trobar en algun lloc dels decimals del nombre PI. Si hi ha qualsevol número dins de PI i els números identifiquen lletres en diferents sistemes de codificació, es pot afirmar que qualsevol paraula, en qualsevol idioma està dins de PI. Ara bé, on es troba aquesta paraula dins de la seqüència de decimals és un altre tema.\nEscrit per Unknown a 14.3.09 1 comentaris Enllaços que hi fan referència\nEtiquetes: matemàtiques, pi\nXavier Sabaté vol el magatzem de residus nuclears a Catalunya\nNo cal dir gaires coses. Les declaracions de Xavier Sabaté són suficients. Aposta pel magatzem de residus nuclears a Catalunya, amb l'argument dels llocs de treball i la porta oberta a la investigació. També l'ITER era una aposta per llocs de treball. I les urbanitzacions amb camp de golf també són una aposta per llocs de treball. Fins i tot el PHN era, segons el PP, una oportunitat per a les Terres de l'Ebre. No sé, quan arriben al poder alguns van modulant el discurs fins situar-se al costat oposat d'on eren quan no governaven.\nVegeu les declaracions a Canal Reus TV.\nEscrit per Unknown a 14.3.09 3 comentaris Enllaços que hi fan referència\nEtiquetes: energia nuclear, política, residurs nuclears\nMicrosoft ha publicat un complement per a Microsoft Office per poder aplicar llicències Creative Commons als documents creats. Una bona notícia i una eina molt útil. Aquesta característica hauria d'estar present en qualsevol eina de creació d'obres. El format XML dels documents facilita l'addició de la informació de llicència, sempre que el format sigui obert i estandarditzat, per tal de poder crear eines capaces d'interpretar les restriccions i drets de la llicència indicada.\nEscrit per Unknown a 13.3.09 0 comentaris Enllaços que hi fan referència\nEtiquetes: coneixement lliure, Creative Commons, Microsoft\nLa zona del carrer Cristòfol Despuig de Tortosa té els semàfors en intermitència àmbar des de fa temps. Sembla que, com va passar a Amposta, l'Ajuntament pensa que el trànsit és més fluïd així. M'haurien de permetre el dubte que això sigui així en hores punta, doncs acaben beneficiant-se els carrers amb prioritat de pas. Encara així, l'Ajuntament s'hauria de plantejar deixar els semàfors sense funcionar, perquè els carrers on es troben ja tenen senyals de cediu el pas, i tenir-los funcionant amb intermitència és una despesa inútil.\nA l'av. Generalitat hi ha uns semàfors de leds, nous de trinca, al pas de vianants que hi ha al costat del pont de la Renfe. Almenys en sentit l'Aldea el semàfor es comporta de forma una mica estranya. No es posa mai vermell. En comptes d'això es posa en àmbar, com si anés a canviar a vermell però, sense fer-ho mai. Avui he vist que quan fa el pas a verd es queda -almenys un moment- amb el verd i l'àmbar encesos.\nSerà que és una nova normativa sobre els senyals dels semàfors?\nEscrit per Unknown a 13.3.09 2 comentaris Enllaços que hi fan referència\nEtiquetes: semàfors, senyals, Tortosa\nCamí de Tortosa cap a Amposta. Surto de la rotonda del monument al Nus per dirigir-me cap a Amposta. Tram en obres fins Vinallop. Unes obres sense activitat aparent i sense afectació a la via actualment però, malgrat tot, amb senyals de reducció de velocitat a 60 Km/h. Passo a l'alçada d'un dels senyals de reducció de velocitat, l'únic que està amagat darrere d'un arbre, potser per allò de l'efecte sorpresa. Ni rastre d'obres si no fos pels senyals i algunes marques al terra de la via. Ritme de 60 fins Vinallop. Arribats a la rotonda un transport sanitari d'una empresa ampostina em toca el clàxon per anar a la velocitat marcada. Sort que ells han de ser encara més curosos conduint.\nPasso a l'alçada del pont per sobre el canal on comença l'antiga carretera de la Carrova. Allí també hi haurà obres. Els senyals però, estan posats i tapats. Estranya cosa això dels criteris diferents.\nArribant a la torre de la Carrova avui veig que han posat senyals verticals d'obres. Reducció de sobte a 60 Km/h i a 40 Km/h per obres, amb perill per estretiment de la via. Ni rastre d'obres però, ni de l'estretiment de la via. Em sento estúpid anant a 40 Km/h. Encara més bo és que pel retrovisor veig un senyal de fi d'obres en sentit Tortosa però, no n'hi ha cap en sentit Amposta.\nTot plegat, i ja cansa veure-ho, és una mostra que la senyalització d'obres, molt important per l'alteració de la via i l'augment del perill que comporta, és deficient, té manca d'una supervisió més important. D'una banda, no s'utilitza la lògica tapant els senyals quan no són encara necessaris. De l'altra, sovint la senyalització és insuficient. Si l'Administració no dóna exemple respectant la normativa, com pretén tenir autoritat moral per fer-la complir?\nOstres tu, com canvia Aznar. De contrari a la Constitució durant la transició a ser el màxim defensor. De ser contrari a ajudar Cuba, a demanar la fi de l'embargament. Camaleònic.\nEscrit per Unknown a 13.3.09 1 comentaris Enllaços que hi fan referència\nEtiquetes: Aznar, Cuba, polítiza\nEscrit per Unknown a 12.3.09 0 comentaris Enllaços que hi fan referència\nEscrit per Unknown a 12.3.09 2 comentaris Enllaços que hi fan referència\nEscrit per Unknown a 11.3.09 1 comentaris Enllaços que hi fan referència\nFa 5 anys arribava a la feina i al cap d'una estona escoltava a la ràdio la notícia d'un atemptat als trens de rodalia de Madrid. No vaig poder evitar en les eleccions que s'anaven a celebrar i la intencionalitat de l'atemptat. Un atemptat quins efectes van anar agravant-se durant el matí.\nEra l'any 2004 i jo treballava a Barcelona. I agafava el tren de rodalia cada dia. Ja us podeu imaginar que allò va notar-se en la gent que viatjava en tren. La tristor, la port, es notava en l'ambient. Els trens de Renfe portaven el llaç negre en senyal de dol. No havia viscut mai una experiència com aquella.\nLa història ja la coneixeu. Crispació amb la proximitat de les eleccions, lluita partidista en la comissió d'investigació posterior, llinxament de la mare d'una de les víctimes, la presidenta de l'Associació de Víctimes de l'11-M a la cadena dels bisbes, la teoria de la conspiració que alguns encara no volen abandonar,... Un atemptat fatídic que va treure el pitjor de la classe política espanyola i dels seus amplificadors.\nEscrit per Unknown a 11.3.09 0 comentaris Enllaços que hi fan referència\nEtiquetes: 11-M, terrorisme\nFa poc que s'ha presentat la Biblioteca Virtual de Prensa Histórica. Es tracta d'una biblioteca virtual del Ministeri de Cultura,resultat de la col·laboració entre el Ministeri, les comunitats autònomes i altres institucions, gràcies a la qual exemplars de premsa del segle XIX i XX es posen a disposició de tothom a la xarxa.\nDins de la biblioteca es pot cercar informació de forma simple o amb més detall -cerca avançada- i també es pot accedir a la informació per data, per indret geogràfic (llocs) o per publicacions (títols). La cerca per indret geogràfic pareix d'una classificació inicial en comunitats autònomes, dins d'aquesta per províncies i dins d'aquesta per poblacions. La imatge adjunt mostra els resultats per a Amposta, les publicacions El eco de la comarca (1914) i El faro (1904). Del primer es poden consultar exemplars digitalitzats entre 1914 i 1923, i del segon, exemplars de 1904, 1905, i de 1916 a 1919.\nEn el cas de Tortosa apareixen fins 25 publicacions, mentres que en el cas d'Ulldecona es poden consultar exemplars de La voz de Ulldecona de 1916 i 1917.\nNota curiosa. L'any 1916 naixia La Lira Ampostina. Aquell any a les Festes Majors la música l'amenitzava la banda de la Vall d'Uixó, a la qual es dediquen nombroses línies en agraïment pels cercavila i concerts que van realitzar, en el número del 20 d'agost de l'Eco de la Comarca. Allí mateix es pot veure un anunci d'Amalaria Rey per a la prevenció i cura de "tercianas y cuartanas". També podem veure publicitat de la Confiteria i pastisseria "La Estrella", de Juan Alemany, al carrer Major.\nL'Eco de la Comarca del 17 d'agost del 1919 és el primer en què en el resum de les Festes Majors apareixen La Lira Ampostina i la Unió Filharmònica, després de 5 anys de la presència de la banda de la Vall d'Uixó a les Festes.\nI seguiria però, millor que navegueu i gaudiu vosaltres mateixos d'aquesta biblioteca. Crec que és una gran iniciativa que permetrà que tothom pugui accedir fàcilment a exemplars difícilment consultables d'una altra forma, pertanyents a la nostra història.\nEscrit per Unknown a 10.3.09 2 comentaris Enllaços que hi fan referència\nEtiquetes: Administració Pública, Amposta, biblioteques, coneixement lliure, cultura, història\nEscrit per Unknown a 10.3.09 0 comentaris Enllaços que hi fan referència\nAvui m'ha arribat un comunicat dins de la causa Creative Commons de Facebook que em convida a unir-se al grup de Facebook que demana la inclusió de llicències Creative Commons en les condicions de servei de Facebook. La petició és que Facebook, igual que fan altres serveis com Flickr, Blipt.tv i altres, permeti seleccionar la llicència amb la qual es publiquen continguts dins del sistema. La petició va acompanyada de la justificació d'aquesta, de l'oportunitat de fer-la pel moment de canvi en els termes de servei de Facebook, i altra informació.\nNo indicar una llicència per als continguts implica que no s'atorga cap dret sobre ells i, per tant, l'autor, juntament amb Facebook -gràcies als termes de servei-, són els únics que poden utilitzar-los lliurement.\nEtiquetes: Creative Commons, programari lliure\nEscrit per Unknown a 9.3.09 1 comentaris Enllaços que hi fan referència\nEscrit per Unknown a 9.3.09 0 comentaris Enllaços que hi fan referència\nEs compleix un any des de que Zapatero va guanyar les seves segones eleccions. Van ser les eleccions del fracàs de Pizarro, de la "niña de Rajoy" i de la negació de la crisi per part de Zapatero -és estrany que no cantés el gall-. I van ser les eleccions en què el resultat a Catalunya els socialistes volien fer creure que redundaria en beneficis per al país.\nHa estat un any difícil per a l'economia espanyola, europea i mundial però, el govern espanyol no ha estat a l'alçada. No dic que no hagi fet res però, no es pot passar de presumir de tenir la millor economia i de negar la crisi, a haver de parlar de desacceleració, de baixada del PIB, per acabar admetent obertament que hi ha una crisi important, a la vegada que els experts apunten a l'afectació important de l'economia espanyola.\nQuant a Catalunya, no cal parlar gaire. Tot i el nombre d'escons del PSC aconseguits fa un any, el finançament, el compliment de l'Estatut, continua sense concretar-se. Una llei orgànica de l'Estat relacionada amb Catalunya pendent d'acords amb la resta d'autonomies, algunes de les quals primer critiquen les demandes catalanes i després se n'aprofiten. S'ha perdut el federalisme al PSOE i torna el centralisme. LEs infraestructures continuen sent un problema pendent. S'aboquen diners a Barcelona, a l'AVE però, la resta queda fora. Per tant, novament veiem actuacions pensant en el volum de vots, no en el benefici de tothom, i cercant no penalitzar les zones menys poblades. El govern espanyol continua amb la política de propietat intel·lectual que no es correspon amb allò que estan dictant els jutges i s'han repetit campanyes que presenten certes activitats a la xarxa com delicte, quan no necessàriament ho són.\nAvui se sap que el nombre d'alts càrrecs de l'Estat ha augmentat i que els diners per fer-se'n càrrec han augmentat, en conseqüència, un 5,1%. Mentres Zapatero anuncia que reduïrà a la meitat l'oferta d'ocupació pública, augmenten els alts càrrecs a l'Administració. No és molt coherent la situació.\nPel desencís, pel sentiment d'engany, perquè no podem continuar amb un president que vol contentar tothom, ni uns ministres que no donen sensació de seguretat, crec que la nota que es mereix Zapatero és un suspès. I vosaltres?\nEtiquetes: Espanya, política, Zapatero


Mas Estela Dolç Solera 1990 (0,5 L), vi negre elaborat per Mas Estela de la zona Empordà (Espanya) | Vila Viniteca fundada 1932\nEl celler Mas Estela a La Selva de Mar, fou fa 25 anys un dels promotors d'una nova generació de viticultors a l'Empordà. Malgrat els anys de dur treball s'ha mantingut com un dels menys mediàtics i més confidencials. El seu blanc Vinya Selva de Mar i el negre Rucada són dos vins al límit. Rucada té un equilibri al fil de la navalla, entre fruita, taní i frescor i alhora és com un vi "deixat anar". El seu dolç de garnatxa Estela Solera 1990 és el seu vi més reflexionat. Té un bonic color coure. Al nas és seductor, amb aromes especiades com la canyella i el clau i un matís fumat. A la boca és untuós i intens, amb records de fruits secs, fruita compotada i taronja cremada, amb un final dolçament complex. Una deliciosa copa de postres i sobretaula a gaudir lleugerament fred. Publicat a l'ON BARCELONA el 23/06/2017.


Assegurances per a Oficines - Plus Ultra Seguros\nEn sintonia amb la teva oficina\nConscients de les diferents necessitats per a cada tipus d'activitat, posem a la teva disposició una assegurança especialment dissenyada per a despatxos i oficines. Perquè ningú no coneix millor que tu quines són les veritables necessitats del teu negoci, t'oferim la possibilitat de confeccionar una assegurança a mida, per dur a terme la teva activitat amb plenes garanties.\nTé en compte tant la protecció del local i del seu contingut com la teva responsabilitat davant les persones que hi desenvolupen la seva activitat professional.\nAdaptat a la teva activitat\nGaranties essencials i extensions addicionals, perquè adaptis la protecció a qualsevol tipus de negoci, des d'un despatx personal fins a una gran oficina.\nComplet i modulable\nAmb tot el que cal per afrontar els danys materials més habituals i garanties per protegir aspectes legals, com responsabilitat civil i defensa jurídica.\nIncendi, explosió, caiguda d'un llamp i fum\nEns farem càrrec dels danys materials directes causats per aquestes eventualitats al local assegurat. A més, en cas d'incendi o explosió es tenen en compte els danys provocats per les instal·lacions de l'oficina, per la maquinària o per accidents involuntaris.\nEntre els danys més comuns hi ha els que s'ocasionen per pujades de tensió, curtcircuits o sobrecàrregues als aparells connectats a la xarxa elèctrica. Aquesta garantia, a més, t'ofereix l'opció de cobrir tant els aparells elèctrics i electrònics com les instal·lacions, tu decideixes.\nDanys produïts per l'aigua\nEns fem càrrec dels danys produïts per l'aigua al local assegurat, provinents de les mateixes instal·lacions o dels locals o habitatges contigus, incloent-hi filtracions i localització i reparació d'avaries.\nTrencaments de vidres\nCobrim els trencaments de vidres produïts de forma accidental al local assegurat, incloent-hi tant vidres de portes, finestres i altres elements instal·lats de forma fixa, com rètols, rètols o pisa sanitària.\nT'oferim una indemnització en cas de robatori al local assegurat i també en cas d'espoliació dels béns assegurats sostrets mitjançant intimidació o violència. A més, aquesta garantia essencial s'estén als danys ocasionats a l'edificació per aquesta mateixa causa.\nAvaria de maquinària i equips electrònics.\nSi contractes aquesta garantia cobrirem els danys materials de la maquinària i els equips electrònics instal·lats al local assegurat, necessaris per exercir la teva activitat professional.\nDurant l'exercici de la teva feina et pots trobar situacions en què hagis de respondre davant tercers. Amb aquesta cobertura, més enllà de les garanties exigides per llei, en trobaràs unes altres de gran ajuda davant reclamacions relacionades amb el teu local, la teva feina o els teus empleats, per pèrdua de documents de tercers o els produïts com a conseqüència de feines efectuades fora del local relacionades amb la teva activitat.\nDespeses derivades de sinistres\nA més t'oferim protecció davant els possibles danys que siguin conseqüència d'algun dels supòsits inclosos en el producte, com ara els danys estètics, reposició d'arxius i documents o les despeses de demolició, desenrunament o salvament.\nServeis d'assistència informàtica remota i presencial\nCobertura adaptada a les noves tecnologies que posa a la teva disposició un telèfon 24 hores per obtenir assistència en software, compra informàtica, configuració, instal·lació i utilització d'aparells tecnològics. Inclou, a més, un servei d'assistència informàtica presencial tant per recollir el dispositiu avariat per a la seva reparació, com per proporcionar assistència tècnica a l'oficina assegurada.\nCobertura orientada a protegir els teus beneficis en cas que una eventualitat coberta per la pòlissa t'impedeixi desenvolupar la teva activitat professional amb normalitat. Té, a més, tres modalitats perquè escullis la que s'adapti millor a les teves necessitats específiques: indemnització diària, pèrdua de benefici brut i pèrdua de lloguers.\nPosem a la teva disposició aquesta cobertura opcional mitjançant la qual rebràs la millor protecció legal davant situacions diverses, com per exemple reclamar a un tercer per danys que pateixi el teu negoci, o per incompliment de contractes, o defensa en qüestions administratives i penals.\nQualsevol risc accidental\nGràcies a aquesta garantia et cobrim els danys accidentals ocasionats a l'oficina assegurada, és a dir, els que es produeixen de forma sobtada, casual (que no es pot preveure ni evitar) i la causa dels quals és aliena a la voluntat de l'assegurat.\nA més posem a la teva disposició altres garanties, com les que estan pensades per a locals destinats al lloguer, incloent-hi la protecció davant actes de vandalisme ocasionats pel llogater o la protecció jurídica de l'arrendador en cas necessari.\nGuia ràpida informativa Oficines Plus\nLa nostra assegurança Oficines Plus va dirigida des d'autònoms i treballadors per compte propi que exerceixin la seva activitat en una oficina o despatx personal, fins als empresaris amb una activitat que es desenvolupa en una gran oficina.\nQuè es considera “continent”?\nEs considera continent l'edifici o local en què es desenvolupa l'activitat assegurada, incloent-hi els fonaments, murs, sostres, portes i finestres que el conformen.\nA més, les construccions annexes com magatzems, garatges i trasters situades a la finca o en un edifici a menys de 30 metres i amb característiques similars a les de la construcció principal també es consideren continent.\nFinalment, considerem continent les antenes, tendals i rètols que pertanyen a l'edifici assegurat i les possibles instal·lacions recreatives o esportives.\nQuè es considera “contingut”?\nEs considera contingut els béns que es trobin a l'interior del local assegurat, incloent-hi el mobiliari de l'establiment i els elements no fixos de decoració. També s'inclou en el contingut la maquinària, els equips electrònics, les eines i els útils de treball necessaris per dur a terme l'activitat assegurada.\nSi sóc llogater d'un local i faig una petita obra, puc incloure-la a l'assegurança?\nSí. Tens la possibilitat d'incloure els canvis del continent efectuats per la millora del teu local dins la teva assegurança de contingut. Només pagaràs la part corresponent del continent que hagis millorat amb la teva inversió. La resta del valor del continent del local el seguirà assumint el propietari.\nEn què consisteix la garantia de “lucre cessant”?\nAquesta garantia protegeix els teus beneficis davant determinades situacions alienes a la teva voluntat que no et permetin desenvolupar el teu negoci amb normalitat. Hi ha tres modalitats disponibles:\nIndemnització diària per cada dia laborable en què el negoci hagi de romandre tancat, fins a un màxim de 90 dies\nIndemnització per pèrdua de benefici brut per reducció del volum de negoci o pujada del cost d'explotació\nIndemnització per pèrdua de lloguers vinculats a la impossibilitat d'utilitzar el local mentre es reparen els danys


García i Curbasi, solistes amb l’ONCA - El Periòdic d'Andorra\nGarcía i Curbasi, solistes amb l’ONCA\nEscaldes acull el concert 'Els solistes del segle XXI'\nAntonio García Jorge va ser el solista al saxo, ahir. | ANA / M. T.\nL’església parroquial d’Escaldes-Engordany va ser ahir l’escenari de l’estrena de la nova producció amb format de cambra de l’Orquestra Nacional Clàssica d’Andorra (ONCA), ‘Els solistes del segle XXI’. El concert va estar protagonitzat per dos joves solistes, Antonio García Jorge al saxòfon i Sara Curbasi al violí, guanyadors del Sax Fest 2014 i d’El Primer Palau 2013 respectivament.\nAmb aquest espectacle, la Fundació ONCA, formada pel Govern i la Fundació Crèdit Andorrà, dóna compliment a un dels objectius de la nova Temporada de l’orquestra, que és seguir potenciant produccions de qualitat. A més, el concert també es podrà escoltar al Palau de la Música de Barcelona el proper 26 de febrer.\n‘Els solistes del segle XXI’ és una de les sis produccions que estrena l’ONCA aquest 2015 en format cambra. El concert, que va atreure un nombrós públic a l’església de Sant Pere Màrtir d’Escaldes-Engordany, va comptar amb la participació de dos joves solistes premiats en diferents concursos musicals, amb l’objectiu de potenciar l’orquestra com a plataforma activa per als joves intèrprets. D’una banda el saxofonista Antonio García Jorge, guanyador del Sax Fest 2014, i de l’altra, la violinista Sara Curbasi, premi d’El Primer Palau 2013.\nTot i tractar-se de solistes del segle XXI, el concert, dirigit per Gerard Claret, va comptar amb un repertori del segle XX. Així, la formació va interpretar peces del rus Aleksandr Glazunov, i dels nord-americans Samuel Barber i Philip Glass.\nLa nova producció de l’ONCA, estrenada ahir dissabte a Escaldes-Engordany, es podrà gaudir també a Barcelona, en el marc de l’onzè Cicle ONCA al Palau. Serà el pròxim dijous 26 de febrer amb una obra de Bernat Vivancos.


Creix l’oferta de ciberpòlisses davant l’augment de ciberatacs – Serpreco – La corredoria dels enginyers\nassegurances de ciberisc | atacs cibernètics | Incibe | Institut Nacional de la Ciberseguretat | Llei de Protecció de Dades | Mútua dels Enginyers | Serpreco\nLa revolució tecnològica està evolucionant fins a convertir-se en una peça angular de qualsevol sistema d’una empresa. Juntament amb nous sistemes de Big Data, CRM o ERP, el món empresarial considera que la informació privada dels seus clients és un actiu intangible de gran valor, que els permet prendre decisions encertades i adaptar ràpidament els seus moviments estratègics per maximitzar els seus beneficis.\nEl problema comença amb el creixent nombre d’atacs cibernètics. D’acord amb les dades de l’Institut Nacional de Ciberseguretat (Incibe), el cibercrim ja suposa el 0,8 % del PIB mundial. De fet, Espanya ja se situa en el tercer lloc del rànquing dels països amb més ciberatacs, per darrere dels Estats Units i Regne Unit. Segons xifres del Incibe, el cost econòmic que suporten les empreses espanyoles s’eleva als 14.000 milions d’euros.\nCada dia, entre 100.000 i 120.000 equips informàtics espanyols estan sent atacats i en molts casos, les conseqüències no es coneixen fins que és massa tard. Per resoldre el problema, la UE ja ha començat a prendre mesures amb un nou Reglament Europeu de Protecció de Dades que entrarà en vigor el maig vinent i obligarà a les empreses a implementar protocols de gestió de riscos davant aquest tipus d’atacs. A Espanya ja està implementada una restrictiva Llei de Protecció de Dades de caràcter personal (Llei Orgànica 15/1999). Per això, protegir-se davant aquest tipus de risc és vital.\nLa transmissió del risc: l’assegurança de ciberisc\nAtès que es requereix un sistema de detecció molt sofisticat a nivell tècnic per reduir les conseqüències d’aquest tipus d’atacs digitals, la tendència cap a la transmissió del risc és cada vegada més necessària, fent créixer la contractació d’aquest tipus de pòlisses.\nLes assegurances de ciberisc estan específicament dissenyades per fer front als atacs cibernètics, incloent-hi una àmplia varietat de cobertures econòmiques i de serveis per combatre les amenaces específiques que puguin afectar directament als sistemes d’informació propis o de clients.\nQuines cobertures inclou una assegurança de ciberisc?\nLes asseguradores han de valorar els impactes de possibles riscos i el seu índex de sinistralitat. Majoritàriament, en la seva pòlissa, inclouen aquestes cobertures:\nResponsabilitat Civil que comporta la manipulació de dades i de la seva privadesa (robatori, pèrdua d’informació privada, divulgació sense autorització, error en el sistema de seguretat, etc.).\nResponsabilitat Civil multimèdia derivada de continguts i publicacions en webs i altres mitjans, infracció de copyright, etc.\nDespeses associades a la privadesa i la seguretat.\nDespeses derivades per extorsió cibernètica.\nPèrdua per interrupció del negoci per incident cibernètic o per una crisi de reputació de marca.\nDefensa i sancions.\nPrendre mesures per protegir el més important\nSegons l’Informe Thiber, les empreses que presenten més sinistres i reclamacions són el sector sanitari, els serveis financers, els de venda al detall i els que ofereixen serveis professionals. Així i tot, cal tenir en compte que el cibercrim ofereix un negoci molt lucratiu i cada vegada més PIMES i autònoms són susceptibles davant d’un ciberisc i no solament les grans indústries i corporacions.\nA Serpreco, la corredoria de la Mútua dels Enginyers, la nostra especialitat és protegir el que és dels nostres clients i aconsellar-los de manera professional per oferir-los dins de l’àmplia oferta d’assegurances de ciberisc aquell que millor s’adapti a les seves necessitats. Existeixen tres modalitats:\nResponsabilitat civil davant tercers.\nResponsabilitat civil davant tercers i cobertures de danys propis.\nResponsabilitat civil davant tercers + danys propis + despeses professionals.\nDavant aquest nou repte que presenta la ciberdelinqüència, a Serpreco treballem conjuntament amb els assegurats adquirint hàbits de conscienciació amb auditories internes, formació tècnica dels treballadors o anàlisi interna de vulnerabilitats. Mesures tan senzilles com mantenir sempre els dispositius actualitzats i utilitzar un bon antivirus, ens poden ajudar a prevenir aquest tipus d’atacs.\nDecàleg Ciberseguretat Empreses: una guia d’aproximació per a l’empresari (INCIBE).\nConsulta l’entrada: Quina pòlissa de ciberrisc et convé?\nPrevAnteriorDescobreix l’assegurança amb més avantatges per al teu automòbil en 60 segons\nSegüentEstà la teva empresa preparada pel Nou Reglament General de Protecció de Dades?Next


365 contes: 177.- Qui ets? II\nRelacionat amb aquest conte: Qui ets?\nRecordo perfectament el dia que em van dir que el pis on vivia havia estat abans el recer d’unes prostitutes. Era un pis antic, molt gran, amb un passadís llarg com una serp i les habitacions en una banda. Per anar d’una punta a l’altra, t’hi estaves una estona. La Teresa, pobra, s’emportava la palma. A la seva habitació, les mans del sostre que no desapareixien mai estaven just damunt del cap del llit. Sé que per dormir, ella es tapava amb el llençol perquè aquelles mans no l’assenyalessin... O això o l’explicació científica però estranya que algú havia pujat al sostre amb una escala i les hi havia pintat.\nUn dia que estava parlant amb la Teresa (quan estàs en un pis d’estudiants fas moltes hores de convivències, i més, si tots són desconeguts per a tu), ella estava desfent el llit per rentar els llençols quan, de sobte, vaig veure una taca enorme al matalàs. Em va dir que el llit ja se l’havia trobat així i que amb una doble funda hi podia dormir. A més posava de bocaterrosa el costat del llit tacat.\nPotser pensareu que sóc una cinèfila flipada però, no ho sé, totes aquelles casualitats juntes em feien sospitar. Vaig arribar a pensar, fins i tot, que en aquell pis hi havia hagut un homicidi. No, no, no rigueu! Ara potser us penseu que hauria hagut de ser policia, jo!\nLa meva teoria era que podia ben bé ser que algú s’hagués carregat una madamme, la sang del llit no hagués marxat, i les mans del sostre fossin un senyal de la desgràcia de l’esperit, després de manifestar-se durant tant de temps.\nSi la primera part ja ens va deixar amb mal cos, tenir més informació no sé si ens ajudarà jajaja.\nPodríem fer reformes en aquest pis ?\nPintar una mica, tirar algun envà a terra i canviar el matalàs ?\nFer fotos per investigar, però un cop fetes, anar per feina i deixar aquest\npis en condicions.\nSeries una bona policia i ets una bona escriptora ¡¡¡\nUn bon relat però estic d'acord amb la Bajoqueta, no sé si hi hem sortit guanyant o perdent intentant descobrir les raons de tot plegat :-P\n24 de noviembre de 2009, 9:58\nRecolzo la moció!! La teoria és molt bona!!\nPer Déu, quin pis amb més mal rotllo!!\n24 de noviembre de 2009, 11:15\nI ningú va pensar a canviar el matalàs?\nJa sé que són cars, però a pagar entre tots, que eren un bon grupet, tampoc seria tant i qui no vulgui col•laborar, doncs que hi dormi ell o ella.\nI si duia dos fundes, com és que es veia la taca de sang quan canviava els llençols?\nCom a història de por és molt bona, però com a fet real em resulta impossible de creure :)\nLa teoria es bona...ara no se jo quina es la realitat...\nGràcies per continuar-me llegint i comentant! Vejam, penseu que en aquest pis hi vaig viure fa uns cinc anys i els records del que és real amb el que jo em vaig imaginar s'entrecreuen. La primera part és més real que la segona, penseu que en aquesta jo faig de poli! hahaha\nUn petonet agraït per a tots i totes!\nP.D. I gràcies per animar-me! Ja tinc preparades les dues parts finals :)\nLa continuació ens deixa una mica tocats també. A mi m'ha agradat!\nOpto per la compra d'un matalás nou, una bona capa de pintura i unes barretes d'encens. Quin mal rotllo d'habitació.\n24 de noviembre de 2009, 23:20\nSibil·la, quines ganes de llegir les dues parts que flaten! M'encanta sentir la por i la intriga! Jo crec que no t'inventes res.\n26 de noviembre de 2009, 21:56


Dua Lipa, la gran guanyadora d’uns Premis Brit sense distància de seguretat ni mascaretes - RAC105\nAquesta nit s’han lliurat els Premis Brit a l’estadi O2 de Londres en un espectacle amb més de 4.000 persones sense distància de seguretat ni mascareta.\nLa gran guanyadora de la nit ha estat la britànica Dua Lipa que s’ha emportat el guardó a millor artista femenina i millor àlbum de l’any per Future nostalgia. A més la cantant ens ha regalat alguns dels grans moments de la nit amb una actuació que ha començat a la parada de metro de Charing Cross i ha acabat a l’escenari de l’O2 Arena.\nPerò no només ha sorprès en la seva actuació, ja que en el moment de recollir el premi ha pujat a l’escenari amb un outfit que recordava molt Amy Whinehouse per pronunciar un discurs adreçat als sanitaris, que han estat bona part del públic, i reclamar que els apugin el sou.\n“Hi ha una gran diferència entre gratitud i respecte cap als treballadors essencials. Perquè és molt bo aplaudir, però se’ls ha de pagar el que es mereixen. Així que us demano una ovació perquè Boris [primer ministre del Regne Unit] capti el missatge que tots compartim, que és que mereixen una paga justa”.\nLa gala també ens deixa Taylor Swift amb el Premi Global Icon en reconeixement a la seva carrera.\nTambé han rebut premis Griff, Arlo Parks, Billie Eilish i Haim, en una edició, per tant, especialment marcada per la presència femenina.\nCal destacar el premi a millor grup britànic per Little Mix, ja que ha estat la primera vegada en els gairebé 50 anys d’història dels premis que una banda formada exclusivament per dones guanya aquesta distinció.\nHarry Styles s’ha endut el guardó a millor single per Watermelon sugar.\nLes actuacions més importants de la nit\nNo hi ha dubte que els Premis Brit sempre ens deixen grans actuacions i, a més de la de Dua Lipa, destaquen la de The Weeknd, guanyador del premi a millor artista masculí internacional, que ha recreat una gran tempesta a l’escenari.\nOlivia Rodrigo també ha protagonitzat un gran moment cantant el seu primer single, Drivers license per primera vegada a Londres.\nRag’n’Bone Man ha aparegut a l’escenari per cantar el duet amb Pink a distància, ja que l’artista no ha pogut assistir a la gala.\nI no ens podem deixar l’actuació dels britànics Coldplay, que han estat els encarregats d’obrir la nit des d’un escenari flotant al mig del riu Tàmesi i cantant el seu nou tema Higher power.\nCom pots comprovar, ha estat una gala marcada pels artistes que més sonen a RAC105.


Asesoría para Startups - Asesoramiento online desde 30€ al mes\nFacturació gratuïta Online\nAssessoria per a PIMES\nAssessoria per a Startups\nAssessoria per Autònoms\nAssessoria Comptable online\nAssessoria Laboral online\nAssessoria Legal online\nExperts en assessorament de startups online\nDedica’t al creixement de la teva startup i no perdis temps en qüestions fiscals, laborals ni comptables. Nosaltres ens encarreguem de totes elles. Som un grup d’experts en assessorament per startups. El nostre servei online permet oferir preus molt competitius mantenint els nostres serveis de qualitat. Informa’t sobre les nostres tarifes i contacta’ns per aclarir qualsevol dubte.\nPer crear una startup és essencial comptar amb una assessoria especialitzada flexible, amb preus baixos i que entengui la filosofia i model de l’empresa. Compta amb nosaltres per l’assessoria de la teva startup.\nAssessoria laboral, fiscal i comptable per a startups\nLes startups són un model empresarial escalable, enfocat a la innovació i amb el suport de tecnologies digitals, característiques que faciliten el seu creixement exponencial. Les startups compten amb una gran capacitat de canvi mitjançant productes o serveis totalment orientats al client. Aquestes peculiaritats demanen comptar amb els serveis especialitzats d’una assessoria per a startups.\nAquests són els avantatges de contractar l’assessorament per startups de Hoy Asesores:\nLa gestió fiscal en una startup, com a qualsevol altra empresa, és imprescindible. Portar tots els impostos al dia, en temps i forma, és molt més fàcil amb una assessoria per startups com Hoy Asesores.\nLa gestió de la comptabilitat i el finançament de la startup són aspectes fonamentals per al seu desenvolupament econòmic. Una assessoria per startups especialitzada t’ajudarà a resoldre tots aquests tràmits comptables.\nLa gestió de personal en una startup pot ser un veritable maldecap. Administrar les nòmines, contractes, les altes a la Seguretat Social son feines reiterades mes a mes. Nosaltres ens n’encarreguem.\nPer al ràpid creixement de l’empresa i maximització de beneficis convé reduir costos buscant una assessoria per startups actualitzada amb preus baixos. Nosaltres ens encarreguem de tot des de 30 euros al mes\nExperts en la era digital\nLes startups es basen en gran mesura en noves tecnologies i en l’entorn digital. Per això l’assessorament d’advocats i especialistes en normatives d’internet és molt important. Conèixer els drets i obligacions, així com estar pendent de les lleis que regeixen el món online és fonamental per qualsevol startup.\nCompta amb una assessoria per startups actualitzada i al dia amb totes les normatives d’internet\nCondicions legals del lloc web\nRegistre del nom i la marca de la startup\nAdequació a la LOPD i el RGPD\nI totes les qüestions fiscals, laborals i comptables de qualsevol empresa\nPregunta'ns sense compromís!\nComptabilitat, impostos, nòmines, IRPF, Impost sobre Societats …\nÉs possible que no tinguis els recursos necessaris per afrontar tots aquests tràmits.\nLa nostra assessoria per startups pot ajudar-te a resoldre totes aquestes qüestions.\nCuidem de les teves dades amb el teu consetntiment\nResponsable: Toquero Assessors, SLU\nLegitimación: El teu consentiment per mantenir-te informat.\nDestinatarios: Les teves dades les guardarà Toquero Assessors, SLU segons el Reglament General de Protecció de Dades.\nPlans per a startups\nEn Hoy Asesores oferim la tarifa plana en assessoria per startups.\nAmb aquests plans, només pagues el que contractes, sense sorpreses.\nAccés al software Hoy Gestión\n*preu sense IVA\nDes de 30€ al mes\nAccedeix al nostre programa de facturació del mercat gratis i sense compromís\nEn la gestió de factures d’una startup és imprescindible comptar amb programes que facilitin la facturació, com Hoy Factura, el programa de facturació per tenir totes les factures ordenades i al teu abast. Hoy Factura permet digitalitzar totes les factures i classificar-les amb l’objectiu d’accedir ràpidament a elles, en qualsevol moment i lloc.\nProva-ho, és gratis i sense compromís!\n© Copyright Hoyasesores 2020 - Designed by Solpronet\nAvis Legal | Política de privacitat | Cookies | Condicions Generals\n¿Estás listo para hablar con nosotros?


Blitter - Viquipèdia, l'enciclopèdia lliure\nBlitter (acrònim de Bit-Block Transfer) és un xip coprocessador dedicat a transferències de dades en memòria, normalment independent de la CPU utilitzant mètodes bit blit.\nAnteriorment les CPU feien la feina de moure els bitmaps per la memòria RAM. Però com les operacions gràfiques eren cada vegada més complexes, això es va desvincular aviat de la CPU, ja que aquesta havia de retre en altres tasques.\nEl blitter va ser introduït per reduir la càrrega gràfica de la CPU. Per algun temps, en els anys 1980, alguns ordinadors de sobretaula incloïen un coprocessador per a aquesta tasca. La CPU podia enviar les operacions bit blit cap al blitter, de manera que l'operació era molt més ràpida que si la CPU fes tota la feina.\nUn dels primers ordinadors personals que feien servir aquesta solució va ser el Commodore Amiga. El chipset d'Amiga incloïa un blitter. A més de la capacitat de copiar i manipular grans àrees gràfiques, el blitter d'Amiga també incloïa maquinari de dibuix de línies i farcit d'àrees.\nAlguns models del Atari ST també incloïen un coprocessador blitter. Retards en la fabricació van causar que la seva introducció en la línia ST fos implantat més tard que en els primers STS que despatxar. No obstant això Atari va planejar una actualització per permetre als compradors instal·lar el xip blitter, aquest pla va ser més tard abandonat.\nCom que les CPU es fabricaven cada vegada més optimitzades, els xips blitter es van fer obsolets.\nLes Unitats de Processament Gràfic (GPU) modernes trobades en la majoria de targetes gràfiques eren processadors totalment equipats en si mateixos i van superar ràpidament als primitius xips blitter.\nObtingut de «https://ca.wikipedia.org/w/index.php?title=Blitter&oldid=17173973»\nLa pàgina va ser modificada per darrera vegada el 8 jul 2016 a les 20:40.


Etiqueta guàrdia civil - AraVallès\nLa Guàrdia Civil ha intervingut a Llinars del Vallès 3.326 quilos d'haixix i ha desmantellat una de les plantacions de cànnabis interior més importants de Catalunya, en l'operatiu denominat Perunkas. En l'operació, que va començar el...\nAgents de la Guàrdia Civil ha acordonat aquest matí una impremta de Bigues i Riells, on s'estan concentrant desenes de persones. El cos ha requisat paperetes per a les votacions de l'1-O.\nLa Guàrdia Civil ha fet públic l'arsenal que fa pocs dies va comissar en una caseta d'un solar de Sant Celoni, un material acumulat del qual el responsable d'emmagatzemar-lo no disposava de cap mena d'autorització. El punt...\nLa Guàrdia Civil comissa gran quantitat d'armes i explosius a Sant Celoni\nLa Guàrdia Civil ha comissat aquesta setmana a Sant Celoni una gran quantitat d'armes, municions i explosius que estaven dipositades en una caseta d'un solar. Arran d'aquesta troballa s'estaria investigant una persona vinculada a...\nL’excap i un agent de la Guàrdia Civil de Mollet, a judici per tràfic de drogues\nAquest dimarts tindrà lloc a l’Audiència de Barcelona el judici contra vuit persones acusades d’un delicte contra la salut pública per tràfic de drogues, dues de les quals pertanyien en el moment dels fets a la comissaria de la Guàrdia Civil de...\nLa Guàrdia Civil imputa un empresari de la Garriga per tenir treballadors sense contracte\nLa Guàrdia Civil ha imputat els administradors d’una empresa de la Garriga i d’una altra de Montcada i Reixac perquè, segons els agents, aquestes persones tenien empleats en situació irregular (sense contracte) treballant per a ells. La Guàrdia...\nLa Guàrdia Civil deté un veí de Sant Feliu de Codines acusat de desviar 6 milions d'euros a través d'una immobiliària\nLa Guàrdia Civil ha detingut tres persones, entre les quals un veí de Sant Feliu de Codines. En el domicili del vallesà també van efectuar-se dos registres. Els detinguts estan acusats de desviar 6 milions d’euros a través d’una immobiliària.\nLa Guàrdia Civil intervé 697 armes prohibides a Lliçà de Vall\nEfectius de la Intervenció d’Armes amb base a Mollet del Vallès han intervingut 697 tiradors perfeccionats, que es consideren armes prohibides. El decomís s’ha produït en un magatzem de Lliçà de Vall i és el més gran d’aquest tipus de tiradors amb...\nLa Guàrdia Civil comissa material falsificat al mercat de Canovelles\nLa Guàrdia Civil ha comissat gènere falsificat valorat en 39.650 euros en tres inspeccions realitzades els últims dies en locals comercials i mercats setmanals de Canovelles, Mataró (Maresme) i Martorell (Baix Llobregat). A la ciutat vallesana els...


Bodegas Bal Minuta - Taste The Altitude\nAmb una dilatada experiència com a enòlegs, la Pilar Gracia i l’Ernest Guasch, a partir del 2010, van començar a desenvolupar la idea de fer el seu propi vi. Per això van fer una anàlisi climàtica i van prendre mostres de sòls d’una zona de la Vall d’Aran (Lleida) i, l’any següent, van començar les plantacions prop de Les, a uns 700 metres d’altitud. El 2012, la seva inquietud els va portar a Barbenuta (d’on era l’àvia de la Pilar), i hi van plantar vinyes de varietats com riesling, gewürztraminer, chardonnay, pinot noir i cabernet franc, a més de 1.300 metres d’altitud; d’aquesta manera es van convertir en les vinyes més altes de la península Ibèrica. La raó era que buscaven altura per guanyar en frescor, equilibri i qualitat en els vins. Des d’aleshores, han ampliat les seves plantacions a Barbenuta i han adquirit vinyes centenàries de la varietat garnatxa a Embún, a 700-800 metres d’altitud.\nBodegas Bal Minuta (terme que en la fabla aragonesa vol dir ‘Vall Menuda’, perquè aquesta microvall es coneixia amb aquest nom, que més tard derivaria en Barbenuta) es dediquen a la producció de vi a la zona, i a Embún i Rapún, a la Vall de Tena i la Vall d’Hecho. Comercialitzen el Vino de las Nieves (blanc jove amb les varietats riesling, gewürztraminer i chardonnay, i negre jove amb garnatxa i cabernet), el Viña Balén (negre amb criança en barrica, amb garnatxa centenària), l’espumós ManelMía (100% riesling, amb 20 mesos de criança) i el vi de licor Nieu (50 % moscatell i 50 % semillon). Treballen en ecològic i de manera manual i artesanal, i destaquen que els seus vins són singulars a causa de l’altura de les vinyes i perquè neixen de raïm amb nivell 0 de contaminació, ni ambiental ni residual (de fet, pertanyen a la Reserva de la Biosfera Ordesa Viñamala). Amb el projecte, també fan una important tasca de dinamització de la tradició vinícola en aquests territoris d’alta muntanya, i de transferència de coneixement: disposen d’un blog amb històries i consells sobre el món del vi i l’agricultura i, segons l’època de l’any, organitzen visites i activitats a la seva finca.\nLa ubicació de Barbenuta ofereix unes vistes impressionants de la vall del Sobremonte, a més que es tracta d’un lloc ideal per poder-hi portar a terme diverses rutes de senderisme. Una de les més interessants és la que ens porta al santuari de Santa Elena, del segle XIII, on es pot gaudir de la font de la Gloriosa i del dolmen de Santa Elena, al pla d’Isús, a una altura de 990 m. El patrimoni arquitectònic es reflecteix, així mateix, en l’església parroquial de Sant Martí, a Barbenuta, un edifici d’origen romànic que va ser modificat notablement al segle XVI, o l’ermita de Sant Bartomeu de Gavín, a uns 7 km de Biescas, una joia de l’arquitectura medieval, concretament del segle X. Barbenuta pertany a la terra de Biescas, una zona que es troba dins la Reserva de la Biosfera Ordesa Viñamala, en la qual es pot observar un dels ecosistemes més característics del Pirineu.\nBarbenuta-Biescas (Alto Gállego)\n+ 34 677 254 659\n+ 34 669 398 188\nMira els seus vins\nAltitud: 1.028m Noals\nA Ca de Llibernal de Noals elaboren i envasen artesanalment mel de muntanya 100 % natural.


El blog de música de la Cèlia: Un concert DE PEL·LÍCULA!\nUs preguntareu a què ve aquest títol. Bé, doncs, és que demà, dissabte 27, la Banda de Música de La Selva juntament amb els alumnes de l'Escola de Música Municipal i l'Escola de Música Vilalta farem un concert en conjunt.\nEn aquest concert podreu sentir grans temes de les BSO d'algunes pel·lícules, tant si és la cançó més important de la BSO com si és un medley (mescla de diverses cançons) els autors us resultaran molt coneguts, ja que alguns són els que hem estat treballant i que apareixen al Popplet col·lectiu (que ja us penjaré).\nAquí us deixo una llista de reproducció Grooveshark amb els temes que tocarem. (He tingut un problema amb el programa i no em surt bé el nom d'una cançó: on hi posa T - T, hi hauria de posar The Typewriter - Leroy Anderson):\nA més a més dels temes que hi ha a la llista de reproducció, tocarem aquesta melodia tan coneguda:\nSi podeu venir al concert, ja em direu què us ha semblat! Fins aviat!\nPublicat per Cèlia Roig a 23:59\nmusicaade 27 d’abril de 2013 a les 10:57\nEm fa molta gràcia aquest concert. No n'havíem parlat a classe i no sabia res. Sort que ho has penjat al bloc. Molt bé per la llista de reproduccio, ja l'estic escoltant i disfrutant de la música :)\nMiraré de ser-hi.\nCèlia Roig Salvat 27 d’abril de 2013 a les 13:39\nGràcies! Espero que puguis venir i que t'agradi!\nmusicaade 28 d’abril de 2013 a les 11:13\nUn concert moooolt xulo, tot i que vam passar moooolt de fred. Quan surti pel canal de televisió de La Selva ja ho penjaràs, els reportatges que fan sempre estan molt bé.\nCèlia Roig Salvat 28 d’abril de 2013 a les 12:25\nMoltes gràcies!!! I tant si feia fred!!! Un concert de primavera i tothom amb roba d'hivern!\nSuposo que el reportatge sortirà demà i ja el penjaré!


Nyerro - Viquipèdia, l'enciclopèdia lliure\n(S'ha redirigit des de: Nyerros)\nGilabert de Nyer\nEls nyerros eren els membres d'un dels dos bàndols en què estava dividida la noblesa catalana al final del segle XVI i al començament del XVII. El bàndol rival eren els Cadells amb qui mantenien una lluita constant. Es diu que els nyerros defensaven els drets dels senyors, mentre que els cadells eren partidaris dels drets de camperols i ciutadans.\nL'historiador J.H. Elliott (La Revolta catalana, 1966), localitza l'origen del nom «nyerro» en Tomàs de Banyuls, senyor de Nyer. Prèviament, als segles XIII i XIV, ja apareix a Vic el nom de «narros» o «nyerros» donat al grup capitanejat per Gilabert de Nyer.\nL'origen dels dos bàndols, nyerro i cadell, se situa al segle XIII, arran de les lluites de les cases dels Cadell, senyors d'Arsèguel, i els Banyuls, senyors de Nyer, al Conflent, comarca de la Catalunya Nord actualment sota administració francesa. A finals del segle XIII, 1296, el radi d'acció d'ambdós bàndols s'estengué fins a la plana de Vic, arran de les pretensions dels Montcada d'alliberar-se del vassallatge que devien al bisbe de Vic. Aquesta tensió desembocà en una guerra en què els nyerros feren costat als Montcada, essent capitanejats per Gilabert de Nyer.\nAquests bàndols d'origen feudal adquiriren gran importància en el transcurs de la crisi de la baixa edat mitjana, quan es convertiren en un fenomen social en el conjunt del Principat. En el primer terç del segle XVII, s'assolí la màxima esplendor i virulència d'ambdós grups, restant el Principat dividit entre nyerros i cadells.\nLa base de fidelitat a un grup o a un altre cal cercar-la és deguda principalment a una tradició familiar que no a una ideologia, malgrat que alguns historiadors assignen al nyerros una ideologia pro-francesa i de defensa dels drets senyorials.\nLes tensions entre els bàndols es reflectiren dins les institucions catalanes a tot nivell, entre funcionaris de l'Audiència fins a l'àmbit local, i s'expandiren dins del bandolerisme. La confrontació entre ambdues faccions obstaculitzava el funcionament de les institucions.\nSota el regnat de Felip III de Castella (1621-1640), Joan Terès i Borrull, lloctinent de Catalunya (1602-1603) i arquebisbe de Tarragona, participà activament, en el bàndol nyerro, en les lluites entre les faccions, prescindint de les obligacions del càrrec. El nyerro Alexandre d'Alentorn, diputat militar (1614-17), utilitzà la Generalitat com a plataforma d'actuació contra l'administració reial.\nSota la lloctinència de Francisco Fernández de la Cueva y de la Cueva, (duc d'Alburquerque) (1616-1619), es portaren a terme diferents accions contundents per a posar fi a les bandositats i es reduïren les lluites entre nyerros i cadells.\nDurant la guerra dels Segadors, els nyerros estigueren representats entre els caps de la revolta política per Ramon de Guimerà i Jacint Vilanova. La posterior concentració del poder a les mans del regent de la cancelleria, el cadell Josep Fontanella (1641), contribuí a l'escissió entre els partidaris de França en el curs de la guerra, podent-se determinar mitjançant les filiacions de nyerros i cadells.\nEn la segona meitat del s. XVII amb la disminució del bandolerisme anaren desapareixent les faccions nobiliàries que havien migpartit el Principat.\nSolien portar una insígnia amb la figura d'un garrí (porc).\nAlexandre d'Alentorn i de Botella (?- 1626), diputat militar de la generalitat (1614-17)\nTomàs de Banyuls i de Llupià (1556 - 1627), senyor de Nyer\nRamon de Guimerà i de Tamarit (1584 - 1653), baró d'Abella\nPerot Rocaguinarda (1582 - 1635), bandoler\nJoan Sala i Ferrer Serrallonga (1594 - 1634), bandoler\n↑ La revolta catalana: 1598-1640.John Huxtable Elliott, Josep Vallverdú. Edicions Vicens-Vives, 1966\nObtingut de «https://ca.wikipedia.org/w/index.php?title=Nyerro&oldid=21830928»\nLa pàgina va ser modificada per darrera vegada el 27 ago 2019 a les 18:08.